România este pe penultimul loc în Uniunea Europeană la rata de utilizare de către firme a serviciilor cloud plătite, potrivit datelor comunicate joi de Biroul european de statistică Eurostat.

În România și Polonia, doar 9% dintre firmele cu acces la internet au cumpărat în anul 2016 servicii cloud. Dintre firmele românești care au plătit servicii cloud în 2016, cele mai multe le utilizau pentru găzduirea sistemelor de e-mail (68%), stocarea fișierelor (52%), gazduirea bazelor de date (51%) și pentru softuri (37%).

Pe ultimul loc la achiziționarea de servicii cloud de către firme se situează Bulgaria, cu aproximativ 7% rată de utilizare, conform Eurostat.